ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Οκτωβρίου 1993 όσον αφορά τον πίνακα των εγκαταστάσεων της Σλοβακικής Δημοκρατίας που έχουν εγκριθεί για την εισαγωγή νωπών κρεάτων στην Κοινότητα

(93/547/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 4 παράγραφος 1 και το άρθρο 18 παράγραφος 1 στοιχεία α) και β),

Εκτιμώντας:

ότι, για να δύνανται να εξάγουν νωπά κρέατα προς την Κοινότητα, οι εγκαταστάσεις που βρίσκονται στις τρίτες χώρες πρέπει να πληρούν τους γενικούς και ειδικούς όρους που καθορίζονται από την προαναφερθείσα οδηγία του Συμβουλίου-

ότι η Σλοβακική Δημοκρατία διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκαταστάσεων οι οποίες επιτρέπεται να εξάγουν προς την Ευρωπαϊκή Οικονομική Κοινότητα-

ότι, μετά την κτηνιατρική αποστολή της Κοινότητας στην Κροατία, διαπιστώθηκε ότι η υγειονομική κατάσταση είναι ικανοποιητική και είναι συνεπώς δυνατόν να ληφθεί υπόψη η χώρα αυτή για τις εισαγωγές νωπών κρεάτων-

ότι στις εγκαταστάσεις αυτές διενεργήθηκε επιτόπου κοινοτικός έλεγχος και διαπιστώθηκε ότι παρέχουν επαρκείς υγειονομικές εγγυήσεις και δύνανται, εφεξής, να είναι αποδεκτές σε έναν πρώτο κατάλογο, που καταρτίζεται σύμφωνα με το άρθρο 4 παράγραφος 1 της εν λόγω οδηγίας, των εγκαταστάσεων από τις οποίες μπορεί να επιτραπεί η εισαγωγή νωπών κρεάτων-

ότι οι όροι εισαγωγής των νωπών κρεάτων που προέρχονται από τις εγκαταστάσεις που αναφέρονται στον κατάλογο που επισυνάπτεται στην παρούσα απόφαση υπόκεινται στις διατάξεις που θεσπίστηκαν καθώς και στην τήρηση των γενικών διατάξεων της συνθήκης, και ειδικότερα των άλλων κοινοτικών κτηνιατρικών ρυθμίσεων, ιδίως επί θεμάτων υγειονομικού ελέγχου-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνονται, για την εισαγωγή στην Κοινότητα νωπών κρεάτων, οι εγκαταστάσεις της Σλοβακικής Δημοκρατίας που αναφέρονται στο παράρτημα.

2. Οι εισαγωγές από τις εγκαταστάσεις αυτές υπόκεινται στις κοινοτικές διατάξεις που θεσπίστηκαν στον κτηνιατρικό τομέα, και ιδίως σε θέματα υγειονομικού ελέγχου.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ ΤΗΣ ΣΛΟΒΑΚΙΚΗΣ ΔΗΜΟΚΡΑΤΙΑΣ

"" ID="01">14> ID="02">Maesovy Priemysel SP, Nitra> ID="04">x> ID="07">x> ID="09">x "> ID="01">17> ID="02">Sarissky Maesopriemysel, Presov> ID="03">x> ID="07">x> ID="09">x> ID="11">T 1 "> ID="01">26> ID="02">Dumas AS, Dunasjka Streda> ID="03">x> ID="04">x> ID="07">x> ID="09">x> ID="11">T "> ID="01">28> ID="02">Agrokombinat Liptov Bitunok, Trstena> ID="03">x> ID="08">x "> ID="01">35> ID="02">SOS AS, Rimavska Sobota CS35> ID="03">x> ID="08">x> ID="11">1 "> ID="01">43> ID="02">Maesovy Priemysel SP, Prievidza> ID="03">x> ID="07">x> ID="09">x> ID="11">T "> ID="01">45> ID="02">Agrokombinat Sabinov AS, Sabinov> ID="03">x> ID="08">x> ID="11">1 "> ID="01">48> ID="02">Vizop, Kezmarok> ID="04">x> ID="07">x> ID="09">x ""(*) Σ: Σφαγείο

ΕΚ: Εργαστήριο κοπής

ΨΧΑ: Ψυκτικοί χώροι αποθήκευσης

Β: Βόειο κρέας

Π/Α: Κρέας αιγοπροβάτων

Χ: Χοίρειο κρέας

Μ: Κρέας μονόπλων

ΕΠ: Ειδικές παρατηρήσεις

Τ = Επιτρέπεται στις εγκαταστάσεις για τις οποίες εμφαίνεται η ένδειξη "Τ", κατά την έννοια του άρθρου 4 της οδηγίας 77/96/ΕΟΚ, να πραγματοποιούν την εξέταση για τη διαπίστωση των τριχινών, που προβλέπεται στο άρθρο 2 της εν λόγω οδηγίας.

1 = Εξαιρούμενα παραπροϊόντα.

>